Ba tla hlankela le Jesu e le dikgoši le baperisita mengwaga e 1 000. (Kutollo 5:​9, 10; 20:6) Ba tla ba karolo ya “magodimo a mafsa” goba mmušo wa legodimong woo o tlago go buša “lefase le lefsa” goba batho. Dikgoši tšeo tša legodimong di tla thuša batho go boela boemong bjo bobotse bjoo Modimo a bego a bo rerile go tloga mathomong.—Jesaya 65:17; 2 Petro 3:13. 3 Go bana babo rena ba bjalo goba dikgaetšedi, maikwelo a fošagetšego a ka bakwa ke go nyama, go babja goba go palelwa ke go dira dilo tše itšego ka baka la botšofadi. (Ps. 71:9; Die. 13:12; Mmo. 7:7) Go oketša moo, Mokriste yo mongwe le yo mongwe o swanetše go lebeletšana le therešo ya gore pelo e boradia le gore e ka re ahlola gaešita le ge re ka ba re kgahliša Modimo. (Jer. 17:9; 1 Joh. 3:20) Diabolo o latofatša ka maaka bahlanka ba Modimo. E bile bao ba naganago go swana le Sathane ba ka leka go re imetša ka dikgopolo tša go swana le tša Elifase yo a bego a se na tumelo—tša gore ga re selo mahlong a Modimo. Ao e be e le maaka mehleng ya Jobo, go fo swana le lehono.—Jobo 4:18, 19.